ഇന്ത്യന് സ്വതന്ത്യ്രദിനം വൃത്തികെട്ട ചടങ്ങെന്ന് ആക്ഷേപം അദ്ധ്യാപകരെ കൊലപ്പെടുത്തിയതിന്റെ കാരണം വ്യക്തമാക്കി റെസിസ്റ്റന്സ് ഫ്രണ്ട് ശ്രീനഗര് : കശ്മീരില് അദ്ധ്യാപകരെ വെടിവച്ചു കൊന്നതിന്റെ ഉത്തരവാദിത്വം ഏറ്റെടുത്ത് പാക് ഭീകര സംഘടനയായ ദി റെസിസ്റ്റന്സ് ഫ്രണ്ട് . സംഗം സര്ക്കാര് സ്കൂളിലാണ് ഭീകരാക്രമണം ഉണ്ടായത്. സ്കൂളിലെ പ്രിന്സിപ്പളായ സതീന്ദര് കൗര് അദ്ധ്യാപകനായ ദീപക് ചാന്ദ് എന്നിവരാണ് കൊല്ലപ്പെട്ടത്. ഓഗസ്റ്റ് 15 ന് സ്കൂളില് നടന്ന സ്വാതന്ത്ര്യദിന ചടങ്ങില് പങ്കെടുക്കാന് വിദ്യാര്ത്ഥികളെ പ്രേരിപ്പിച്ചതിനാലാണ് അദ്ധ്യാപകരെ കൊലപ്പെടുത്തിയതെന്ന് സംഘടന പ്രസ്താവനയില് പറഞ്ഞു. സ്വാതന്ത്യ്രദിനാഘോഷത്തിനെ വൃത്തികെട്ട ചടങ്ങെന്നാണ് പാക് ഭീകര സംഘടന പ്രസ്താവനയില് വിശേഷിപ്പിക്കുന്നത് . തങ്ങളുടെ മുന്നറിയിപ്പും ഭീഷണിയും വകവയ്ക്കാതെ, ഈ അദ്ധ്യാപകര് അധിനിവേശ ഭരണകൂടത്തിന്റെ ഓഗസ്റ്റ് 15 ലെ സ്കൂളിലെ വൃത്തികെട്ട ചടങ്ങില് വിദ്യാര്ത്ഥി പങ്കെടുത്തില്ലെങ്കില് ഗുരുതരമായ പ്രത്യാഘാതങ്ങള് നേരിടേണ്ടിവരുമെന്ന് മാതാപിതാക്കളെ അറിയിച്ചു സംഘടന പറയുന്നു. അധിനിവേശക്കാരുടെ ആജ്ഞയുടെ ചട്ടുകമായി മാറുകയോ അല്ലെങ്കില് അധിനിവേശക്കാരുടെ വൃത്തികെട്ട കല്പ്പനകള് നടപ്പിലാക്കുകയോ ചെയ്താല് ആരും രക്ഷപ്പെടില്ലെന്നും സംഘടന മുന്നറിയിപ്പ് നല്കി. കൊലപാതകങ്ങള്ക്ക് മതവുമായി യാതൊരു ബന്ധവുമില്ലെന്ന് പ്രസ്താവിക്കുന്ന സംഘടന , ഇതിന് മതപരമായ ബന്ധം നല്കാന് ശ്രമിക്കുന്നവര്ക്ക് നേരെ ഭീഷണി ഉന്നയിക്കുകയും ചെയ്യുന്നുണ്ട് ഞങ്ങളുടെ പോരാട്ടം നമ്മുടെ സ്വാതന്ത്ര്യം സംരക്ഷിക്കുക എന്നതാണ്, കുടിയേറ്റക്കാര്, കൊള്ളക്കാര്, സഹകാരികള് എന്നിവര് മതം നോക്കാതെ, കശ്മീര് പോരാട്ടത്തിന്റെ ശത്രുക്കളാണ്, അവരെ വെറുതെ വിടില്ല. പ്രസ്താവനയില് പറയുന്നു. കടകളിലും വസതികളിലും സിസിടിവി ക്യാമറകള് സ്ഥാപിക്കുന്നതിനെതിരെയും സംഘടന മുന്നറിയിപ്പ് നല്കുന്നു . അവ ഒഴിവാക്കണം, നമ്മുടെ കോപത്തിന് പരിധിയില്ല എന്നാണ് ഭീഷണി. കഴിഞ്ഞ ദിവസം കശ്മീരി വിരുദ്ധരെ കൊന്നൊടുക്കുമെന്നും സംഘടന ഭീഷണി മുഴക്കിയിരുന്നു. കശ്മീരിനെ മറ്റൊരു താലിബാനാക്കി മാറ്റാനുള്ള നീക്കമാണ് പാക് ഭീകര സംഘടന ഇതിലൂടെ നടത്തുന്നത് .